8. juli 2020

**25-års jubilæum**

**Susan Hvass fejrer 25-års jubilæum på Tradium**

Uddannelsessekretær Susan Hvass fejrer 25-års jubilæum på Tradium den 1. august 2020.

Med en baggrund som udlært pølsemager og efterfølgende skoleuddannelse (HG og 2-årig HF) startede Susan som kontorelev på det daværende AMU Center Randers i 1995 og blev udlært i den resterende praktikperiode på AMU Center Djursland i 1997.

Susan har været med til flere fusioner i skoleverdenen. Hun blev ansat på daværende Randers Tekniske Skole i 2003, der sidenhen fusionerede med Handelsskolen Minerva og nu er en del af Tradium.

I perioden har Susan arbejdet med administration af efter- og erhvervsuddannelser med en stor kontaktflade til kursister, elever, mestre og kolleger. I fritiden dyrker Susan motion i Randers Roklub.

Tradium afholder en reception fredag den 31. juli kl. 13-15 på Blommevej 40 i tømrerskolen.

**Om Tradium**

Erhvervsskolen Tradium er et uddannelsesmæssigt kraftcenter, som udbyder en lang række ungdoms-, voksen- og efteruddannelser inden for det merkantile og tekniske område: hhx, htx, eux, eud og AMU. Skolen beskæftiger ca. 450 medarbejdere og underviser ca. 2.800 årselever på seks adresser i Randers og Pederstrup. Tradium har en vision om at være en internationalt orienteret og stærk partner for erhvervslivet samt en udviklende og attraktiv arbejdsplads med professionelle medarbejdere. Læs mere på tradium.dk